cyanic-selkie/wikianc huggingface dataset:
Φορμαλδεΰδη
Εφαρμογές
Η μεθανάλη είναι επίσης μια πρόδρομη ένωση σε πολυλειτουργικές αλκοόλες όπως η πενταερυθριτόλη, που χρησιμοποιήθηκε στην παραγωγή χρωμάτων και εκρηκτικών. Τα παράγωγα μεθανάλης συμπεριλαμβάνουν το μεθυλενοδιφαινυλοδιισονιτρίλιο, ένα σημαντικό συστατικό σε χρώματα και αφρούς πολυουρεθάνης, την εξαμίνη, που χρησιμοποοιήθηκε ως πρόσθετο σε ρητίνες φαινόλης-φορμαλδεΰδες και στο εκρηκτικό RDX. Η μεθανάλη βρίσκεται ως πρόσμειξη σε αρκετά προϊόντα μπάνιου σε επίπεδα 54-610 ppm. Πιστεύται ότι εκεί προέρχεται από τη διάσπαση συντηριτικών συστατικών των προϊόντων αυτών, πιο συχνά από τη διαζολιδινυλουρία. Από το 2006, η μεθανάλη χρησιμοποιήθηκε σε προϊόντα μαλακτικών μαλλιών, με σκοπό την ενίσχυσή τους και στην ελάττωση της τάσης τους να σχηματίζουν μπούκλες υπό έντονη υγρασία. Όμως ο οργανισμός OSHA του Όρεγκον ανέφερε ότι η χρήση αυτών των προϊόντων είναι ανασφαλής για την ανθρώπινη υγεία .Η φορμαλδεΰδη εμφανίζει αντισηπτική και απολυμαντική δράση και χρησιμοποιείται, με τη μορφή της φορμόλης, για την απολύμανση χεριών, εργαλείων και χώρων, όπως δωμάτια νοσοκομείων και αποθηκευτικοί χώροι. Έχει εξαιρετική μικροβιοκτόνο, βακτηριοκτόνο και μυκητοκτόνο δράση, αλλά όταν χρησιμοποιείται γι' αυτό το λόγο η συγκέντρωσή της δεν πρέπει να ξεπερνά το 0,5% ή το 0,9% σε ιδιαίτερες περιπτώσεις.
Επίσης χρησιμοποιήθηκε για τη διατήρηση ιστών βιολογικής προέλευσης ενώ η πιο γνωστή χρήση της είναι για την αποστείρωση και προσωρινή συντήρηση ανθρώπινων ιστών μέχρι την τελική τοποθέτηση ή χρήση. Εξαιτίας της τοξικότητας της φορμαλδεΰδης και των προβλημάτων υγείας που μπορεί να προκαλέσει στους ανθρώπους που έρχονται σε επαφή με αυτήν, τα τελευταία χρόνια έχει αντικατασταθεί από άλλα λιγότερο επικίνδυνα συντηρητικά.
Η μεγαλύτερη χρήση της είναι στην παραγωγή διάφορων ρητινών οι οποίες προκύπτουν από αντιδράσεις πολυσυμπύκνωσης. Έτσι με αντίδραση φορμαλδεΰδης – φαινόλης παράγεται ο γνωστός βακελίτης, που είναι ένα σκληρό πολυμερές με τρισδιάστατο πλέγμα, πολύ μικρή διαλυτότητα στους οργανικούς διαλύτες και υψηλή αντίσταση στον ηλεκτρισμό και τη θερμότητα. Χρησιμοποιείται ως μονωτική ύλη και στην ηλεκτροτεχνία.
center|500px|Παρασκευή Βακελίτη
Με αντίδραση ουρίας – φορμαλδεΰδης παράγεται μία ρητίνη που βρίσκει μεγάλη εφαρμογή στο φινίρισμα των βαμβακερών υφασμάτων, τα οποία ως γνωστό τσαλακώνονται εύκολα. Η προσθήκη τέτοιων ρητινών σταθεροποιεί τη δομή των ινών του υφάσματος με αποτέλεσμα να γίνονται ατσαλάκωτα. Ο τρόπος επίτευξης αυτού του στόχου είναι η αντίδραση ενός μορίου διμεθυλολουρίας (προϊόν συμπύκνωσης φορμαλδεΰδης και ουρίας) με τα ελεύθερα υδροξύλια δύο ινιδίων κυτταρίνης, δημιουργώντας με ακεταλικές συνδέσεις μία σταθερά διευθετημένη ίνα κυτταρίνης.
center|Φινίρισμα ινών κυτταρίνης
Το πολυμερές της παραπάνω συμπύκνωσης χρησιμοποιείται για την παραγωγή συγκολλητικών ουσιών για την παρασκευή προϊόντων όπως το κόντρα-πλακέ, οι μοριοσανίδες (νοβοπάν), για την κατασκευή ταπήτων και άλλα.
Τέλος χρησιμοποιείται ως πρώτη ύλη και για την παρασκευή σημαντικών οργανικών ενώσεων όπως η πενταερυθριτόλη, η εξαμίνη και άλλες.
Ασφάλεια - Υγεία
Η φορμαλδεΰδη είναι μία εξαιρετικά τοξική χημική ένωση, προσβάλλοντας κυρίως τα μάτια, τη μύτη και το λάρυγγα. Σε συγκεντρώσεις μεγαλύτερες από 0,1 mg/kg στον αέρα μπορεί να ερεθίσει τα μάτια, να προκαλέσει πονοκεφάλους, αίσθημα καψίματος στο λαιμό και δυσκολία στην αναπνοή. Μεγαλύτερες εκθέσεις σε φορμαλδεΰδη μπορούν να αποβούν και θανατηφόρες.
Η Ευρωπαϊκή Ένωση έχει κατατάξει τα διαλύματα της φορμαλδεΰδης σε τέσσερις κατηγορίες ανάλογα με την περιεκτικότητά τους. Έτσι:
Τέλος πρέπει να τονιστεί ότι η φορμαλδεΰδη έχει επισημανθεί ως ύποπτη καρκινογόνος ουσία.
Χελιδονόψαρο
Το χελιδονόψαρο είναι ψάρι των αλμυρών υδάτων. Συγγενεύει με τις ζαργάνες και με το καπόνι και ανήκει στην οικογένεια Εξωτοιτίδων, της τάξης των σκοβρεσοκιμόρφων. Η επιστημονική του ονομασία είναι Exocoetus volitans ( Αγγλικά:Flying fish,Γαλλικά: Poisson volant). Η ονομασία του προέρχεται από την ικανότητα του να πετά έξω από την επιφάνεια του νερού, σε ύψος περίπου 1 μέτρου, για ένα μικρό χρονικό διάστημα.Αποτελεί αγαπημένη τροφή των κυνηγών. Είναι σπάνιο αλίευμα στις ελληνικές θάλασσες και αλιεύεται μόνο με τσαπαρί ή εγγλέζικο.Ειναι βρώσιμο.
Εξωτερικά Χαρακτηριστικά
Το χελιδονόψαρο έχει γκριζογάλανο χρώμα στη ράχη του, γκρίζο ανοιχτό στα πλευρά και στην κοιλιά του, γκρίζο ή μαύρο στον θώρακα και γαλάζιο στις άκρες. Έχει μακρόστενο σώμα και διχαλωτή ουρά. Το μήκος του φτάνει τα 30 εκατοστά και το βάρος του δεν ξεπερνά το μισό κιλό.
Τόπος Διαβίωσης
Ζει κυρίως στις θερμές θάλασσες.Κινείται αποκλειστικά στην επιφάνεια.
Τροφή
Το χελιδονόψαρο τρέφεται με πλανγκτόν.
Πηγές
Κατηγορία:Βελονόμορφα
Ιχθυογεννητική
Η ιχθυογεννητική ασχολείται με την παραγωγή ιχθυδίων. Αποτελείται από τους τομείς πολλαπλασιασμού φυτοπλαγκτού και ζωοπλαγκτού, ωρίμανσης γεννητόρων, «τεχνητής» γονιμοποίησης, επώασης αυγών και νυμφικής ανάπτυξης.
Το παραχθέν φυτοπλαγκτόν αποτελεί την τροφή του ζωοπλαγκτού. Οι εκκολαφθείσες προνύμφες, αφού καταναλώσουν τον λεκιθικό σάκο (ενδογενής διατροφή) εκτρέφονται με το παραχθέν ζωοπλαγκτόν μέχρι τη μεταβίβασή τους στο στάδιο τεχνητής ιχθυοτροφής.
Αθλητική Ένωση Μουζακίου Αργιθέας
Η Αθλητική Ένωση Μουζακίου Αργιθέας ή ΑΕΜ είναι ομάδα της πόλης του Μουζακίου Καρδίτσας.
Ίδρυση
Η ΑΕΜ ιδρύθηκε το 2003 μετά από συγχώνευση των ομάδων Πρόοδος Μουζακίου και Α.Ε Λαζαρίνας. Σήμα της ομάδας είναι το άλογο και χρώματα το κίτρινο και μαύρο.
Επιτυχίες
Οι πρώτες επιτυχίες του συλλόγου ήρθαν την περίοδο 2008-2009 όπου κατέκτησε το πρωτάθλημα της Α' Ερασιτεχνικής Κατηγορίας Καρδίτσας και την άνοδο στην Δ' Εθνική για πρώτη φορά στην ιστορία της ομάδας, νικώντας στον αγώνα μπαράζ την Α.Ε. Ήφαιστος.
Επίσης την ίδια χρονιά αναδείχθηκε και κυπελλούχος Καρδίτσας νικώντας στον τελικό με 2-0 τον ΑΟΚ στο Δημοτικό Στάδιο Καρδίτσας.
Την αγωνιστική περίοδο 2009-2010 στην πρώτη της συμμετοχή στον 4ο όμιλο της Δ' Εθνικής, κατάφερε να παραμείνει, τερματίζοντας στην 10η θέση. Μετά από αρκετά ανεπιτυχή αποτέλεσματα βρέθηκε την σεζόν 2013-14 στο Β ερασιτεχνικό.Εκεινη την χρονιά κέρδισε την άνοδο στο Α1 ερασιτεχνικό και η ανάκαμψη είχε έρθει.Την σεζόν 2014-15 τερμάτισε 1η στο Α1 ερασιτεχνικό και κέρδισε την άνοδο στο Α ερασιτεχνικό. Η ΑΕΜ είχε επιστρέψει για τα καλά την σεζον 2015-16 με πολύ ανανεωμένο και πολύ ταλαντούχο ρόστερ.Κατεταγη στην 4η θέση και συμμετείχε στα πλέι οφ όπου δεν κατάφερε να κερδίσει κατι. Τωρα πια,την σεζόν 2017-18,με πολύ νεανικό ρόστερ ,το οποίο έχει μέσο όρο 20 ετων, παλεύει και πάλι για την παραμονή.Με καθοδηγητή τον έμπειρο και 41χρονο πια επιθετικο,Τάσο Κανιούρα,η ομάδα βρίσκεται στην προτελευταία θέση του πρωταθλήματος με 4 βαθμούς.
Πηγές
http://www.drakotrypa.gr/index.php?option=com_content&view=article&id=160:-08-09&catid=915:2009-03-17-22-52-07&Itemid=211
http://www.periferiako.com/index.php?id=league&group=308
Κατηγορία:Αθλητικοί σύλλογοι Καρδίτσας Κατηγορία:Ιδρύσεις αθλητικών συλλόγων το 2003 Κατηγορία:Ποδοσφαιρικές ομάδες Ελλάδας
Τηλέμαχος Μύτλας
Ο Τηλέμαχος Μύτλας ήταν ηγετικό στέλεχος του ΚΚΕ. Κατά την περίοδο της μεταξικής δικτατορίας ήταν πράκτορας των αρχών Ασφαλείας και μέλος της Προσωρινής Διοίκησης του ΚΚΕ.
Βιογραφία
Κρατούσε τις συνδέσεις με τους υπευθύνους των κατά τόπους στρατιωτικών οργανώσεων και τους υπευθύνους των Κομματικών Οργανώσεων Πόλεων και Περιοχών. Επίσης, στο σπίτι που διέμενε (πίσω από το σταθμό Πελοποννήσου) κρατούσε το αρχείο του Πολιτικού Γραφείου του ΚΚΕ.
Το κομματικό του ψευδώνυμο ήταν "Αλέκος".
Η δράση του την περίοδο της Δικτατορίας Μεταξά
Με την εγκαθίδρυση της Δικτατορίας του Μεταξά όλος ο μηχανισμός του ΚΚΕ πέρασε στην παρανομία. Αρκετά στελέχη του (Γιάννης Ιωαννίδης, Μανώλης Μανωλέας, Βασίλης Βερβέρης κ.α) συνελήφθησαν από τις πρώτες μέρες της δικτατορίας, ενώ όσα στελέχη διέφυγαν αρχικά τη σύλληψη έδρασαν σε βαθιά παρανομία, κάτω από πολύ αυστηρούς συνωμοτικούς κανόνες. Ο αρχηγός του ΚΚΕ Νίκος Ζαχαριάδης συνελήφθη τον Σεπτέμβριο του 1936, οπότε την καθοδήγηση του κόμματος ανέλαβε μέχρι το 1938 μία τριμελής Γραμματεία που αποτελείτο από τα μέλη του Πολιτικού Γραφείου Βασίλη Νεφελούδη, Στέλιο Σκλάβαινα και Μήτσο Παρτσαλίδη.
Πράκτορας της Ασφάλειας
Ο Μύτλας συνελήφθη από την Ασφάλεια Αθηνών τον Οκτώβριο του 1936 και σύντομα αποφάσισε να συνεργαστεί μαζί τους. Οι πληροφορίες που έδωσε ήταν καταλυτικές για να σπάσουν οι ειδικοί της Ασφάλειας τους κρυπτογραφημένους κώδικες επικοινωνίας που κρατούσε και έκρυβε μέσα στους σωλήνες ενός κρεβατιού. Έτσι η αποκρυπτογράφηση των κωδικών σε συνδυασμό με το αρχείο του Πολιτικού Γραφείου βοήθησε στη σύλληψη και ταυτοποίηση μελών του ΚΚΕ, καθώς και στην ανακάλυψη γιαφκών. Η Ασφάλεια για να τον εντάξει ξανά στον μηχανισμό του ΚΚΕ σκηνοθέτησε απόδραση του στις αρχές του 1937, έτσι ο Μύτλας ξανασυνδέθηκε με τον μηχανισμό του ΚΚΕ, πράκτορας όντας της Ασφάλειας.
Στην Προσωρινή Διοίκηση του ΚΚΕ
Μετά τις εκτεταμένες συλλήψεις στελεχών το 1938 & 1939 την καθοδήγηση του ΚΚΕ ασκούσε η λεγόμενη Παλιά Κεντρική Επιτροπή (ΠΚΕ) υπό τους Πλουμπίδη-Σιάντο.
Τον Μάιο του 1939 ο αρχηγός του ΚΚΕ Νίκος Ζαχαριάδης, έγκλειστος στις φυλακές της Κέρκυρας στην Αχτίνα Θ', δίνει εντολή στο μέλος του Πολιτικού Γραφείου Γιάννη Μιχαηλίδη να υπογράψει δήλωση ούτως ώστε να ελευθερωθεί, να ξανασυνδεθεί με τα παράνομα μέλη του κόμματος και να ξεκαθαρίσει το κόμμα από τους πράκτορες που δρούσαν στους κόλπους του. Ωστόσο, στη προσπάθεια σύνδεσης του με τον παράνομο μηχανισμό ο Μιχαηλίδης μπλέκεται στα δίχτυα της Ασφάλειας. Τότε, Μανιαδάκης, Παξινός και Τυρίμος αποφασίζουν τη ίδρυση της Προσωρινής Διοίκησης του ΚΚΕ (ΠΔ) ενός χαφιέδικου μηχανισμού και ο Μιχαηλίδης αναγκάζεται να συμμετάσχει.
Στην ίδρυση της ΠΔ κομβικό ρόλο παίζει ο Δημήτρης Κουτσογιάννης (ψευδώνυμα Δημητριάδης, Ψαράς), καθοδηγητικό στέλεχος της Κομμουνιστικής Οργάνωσης Αθήνας (ΚΟΑ) του ΚΚΕ, υπεύθυνος του παράνομου τυπογραφείου του Ριζοσπάστη, ο οποίος ήταν πράκτορας των αρχών ασφαλείας. Η ΠΔ συγκροτείται τον Δεκέμβριο του 1939 και κάνει την επίσημη εμφάνισή της τον Ιανουάριο του 1940. Μάλιστα, αποφάσισε να εκδώσει και δικό της Ριζοσπάστη προκειμένου να προκαλέσει σύγχυση στους κόλπους των Κομμουνιστών. Ο Μύτλας συμμετέχει ενεργά στην ίδρυση και λειτουργία της ΠΔ και μάλιστα είναι από τα θεωρούμενα "καθαρά" στελέχη.
Η ΠΔ βρέθηκε σε έντονη αντιπαράθεση με την ΠΚΕ και συνεχώς αντάλλασσαν κατηγορίες για χαφιεδισμό. Ο ρόλος της ΠΔ άρχισε να αποκαλύπτεται στα τέλη του 1940, όταν ο πλαστός Ριζοσπάστης που εξέδιδε άρχισε να υμνεί τον Μεταξά και να αποκτά έντονο εθνικιστικό και φιλοκαθεστωτικό λόγο. Τελικά, η δράση της ΠΔ, όπως και της ΠΚΕ, έληξε με την έναρξη της γερμανικής Κατοχής το 1941. Καθοδηγητής της από το 1939 μέχρι το 1941 ήταν ο Μιχάλης Τυρίμος. Τον Μάιο του 1941 συγκροτήθηκε η λεγόμενη Νέα Κεντρική Επιτροπή από στελέχη του κόμματος που απέδρασαν από τους τόπους κράτησής τους, που ξεκαθάρισε το τοπίο και έγινε η μόνη και αδιαμφισβήτητη καθοδήγηση του ΚΚΕ.
Μετά τη διάλυση της ΠΔ ο Μύτλας αποχώρησε από την ενεργό δράση και ιδιώτευσε. Ο ρόλος του εξιχνιάστηκε την περίοδο της Κατοχής και προς τα τέλη του 1944, από τις εκθέσεις που έγραψε ο Μιχαηλίδης και ο Τυρίμος προς την ΚΕ του ΚΚΕ, όταν είχε συλληφθεί από την ΟΠΛΑ.
Πηγές
Κατηγορία:Έλληνες κομμουνιστές
Νταμιάνο Ντάβιντ
Ο Νταμιάνο Νταβίντ (ιταλικά: Damiano David, γεννημένος στις 8 Ιανουαρίου 1999 ) είναι Ιταλός τραγουδιστής και τραγουδοποιός γνωστός ως "frontman" του ιταλικού ροκ συγκροτήματος Måneskin, το οποίο κέρδισε το Φεστιβάλ Μουσικής Σαν Ρέμο 2021 και τον Διαγωνισμό Τραγουδιού Γιουροβίζιον 2021, εκπροσωπώντας την Ιταλία με το τραγούδι "Zitti e buoni". Έχει χαρακτηριστεί ότι διαθέτει το "φυσικό χάρισμα των μεγάλων frontmen", αλλά και ως πρότυπο μόδας.
Καριέρα
Ο Νταμιάνο Ντάβιντ γεννήθηκε στη Ρώμη σε οικογένεια αεροσυνοδών. Λόγω της φύσης της εργασίας των γονιών του, ο ίδιος και ο αδελφός του ταξίδεψαν σε όλο τον κόσμο από μικρή ηλικία και ήρθαν σε επαφή με διάφορους πολιτισμούς.
Συναντήθηκε με την Βικτόρια ντε Άντζελις, τον Τόμας Ράτζι και τον Έταν Τορκίο, τα μελλοντικά μέλη του συγκροτήματος Måneskin, κατά τη διάρκεια των σχολικών ετών. Σπούδασε στο λύκειο Εουτζένιο Μοντάλε στη Ρώμη, αλλά δεν ολοκλήρωσε τις σπουδές του και αντ 'αυτού αφιερώθηκε στη μουσική του καριέρα. Όταν προτάθηκε για τη θέση του τραγουδιστή στο συγκρότημα, αρχικά απορρίφθηκε από τα υπόλοιπα μέλη επειδή το στυλ του θεωρήθηκε "πολύ ποπ", αλλά η επιμονή του τελικά τον έκανε αποδεκτό. Ο Ντάβιντ σταδιακά άλλαξε τη συμπεριφορά και το ύφος του, ιδιαίτερα στη σκηνή, επειδή έμαθε να εκφράζεται ελεύθερα καθώς και να έχει εμπιστοσύνη στη σεξουαλικότητά του. Το συγκρότημα αρχικά έπαιζε στους δρόμους της Ρώμης. Το 2017, ανέβηκε στο προσκήνιο όταν τερμάτισε στη 2η θέση της ενδέκατης σεζόν του ιταλικού τηλεοπτικού προγράμματος X Factor. Στις 29 Ιουνίου του 2017, ο Νταμιάνο Ντάβιντ κυκλοφόρησε στο Youtube το μοναδικό σόλο τραγούδι του, με τίτλο "Oro Bianco", χρησιμοποιώντας το ψευδώνυμο Ykaar, σε συνεργασία με τον Τζοτζόε Αρμόνι. Το 2018, το συγκρότημα έκανε το ντεμπούτο του με το άλμπουμ Il ballo della vita. Το 2021, κυκλοφόρησε το δεύτερο άλμπουμ με τίτλο Teatro d'ira: Vol. I.
Μετά τη νίκη στο Διαγωνισμό Τραγουδιού Γιουροβίζιον 2021, ο Ντάβιντ κατηγορήθηκε ψευδώς για χρήση ναρκωτικών κατά τη διάρκεια του τελικού. Ο ίδιος και οι συνάδελφοί του έχουν δηλώσει ανοιχτά ότι είναι κατά των ναρκωτικών από την αρχή της καριέρας τους. Σε συνέντευξη του στο ιταλικό Vogue, είπε ότι "δεν πέφτουμε στο στερεότυπο του αλκοολικού και ναρκωμένου ροκ σταρ". Πιστεύει ότι η δημιουργικότητα προέρχεται από ένα υγιές, εκπαιδευμένο και διαυγές μυαλό και ότι είναι αντιφατικό "να προσπαθούμε να εκφράσουμε τον εαυτό μας δεσμεύοντας τον σε κάτι που μας κάνει εξαρτημένους και σκλάβους", αναφερόμενος επίσης στο κλαμπ των εικοσιεφτάχρονων.
Προσωπική ζωή
Επίσης στο Ιnstagram το username του είναι "ykaaar",καθώς έχει δηλώσει θαυμαστής της αρχαίας ελληνικής μυθολογίας και συγκεκριμένα του Ίκαρου.
Εξωτερικοί σύνδεσμοι
Κατηγορία:Ιταλοί τραγουδιστές Κατηγορία:Ροκ μουσικοί
Ελληνικές αυτοδιοικητικές εκλογές 2006
Οι ελληνικές αυτοδιοικητικές εκλογές 2006 πραγματοποιήθηκαν στις 15 Οκτωβρίου του 2006 στους 54 νομούς της χώρας και σε περισσότερους από 1.030 δήμους και κοινότητες της ελληνικής επικράτειας.
Σύμφωνα με τον τότε νέο Κώδικας Δήμων και Κοινοτήτων ένα ποσοστό της τάξης του 42% αρκούσε για την εκλογή ανώτατων αρχόντων από τον πρώτο γύρο.
Πειραιάς
Νομάρχης Πειραιά αναδείχθηκε και πάλι ο Γιάννης Μίχας (ΠΑΣΟΚ). Ο Παναγιώτης Φασούλας (ΠΑΣΟΚ) κέρδισε το δήμο σε βάρος του Χρ. Αγραπίδη (ΝΔ).
Θεσσαλονίκη
Για τη Νομαρχία Θεσσαλονίκης ο Παναγιώτης Ψωμιάδης (ΝΔ) πρώτευσε αφήνοντας πίσω του την υποψήφια του ΠΑΣΟΚ Βούλα Πατουλίδου. Δήμαρχος για τρίτη συνεχόμενη φορά εκλέχθηκε ο Βασίλης Παπαγεωργόπουλος (ΝΔ), αφήνοντας στη δεύτερη θέση τη Χρύσα Αράπογλου (ΠΑΣΟΚ). Το δήμο διεκδίκησαν ανεπιτυχώς και οι Γιάννης Μπουτάρης ("Οικολόγοι Πράσινοι"), Γιώργος Καρατζαφέρης (ΛΑΟΣ).
Υπερνομαρχία Αθηνών - Πειραιώς
Η Φώφη Γεννηματά (ΠΑΣΟΚ) επικράτησε και πάλι, αυτή τη φορά του Αργ. Ντινόπουλου (ΝΔ).
Πηγές
2006 Κατηγορία:Εκλογές του 2006
Εθνική Καμερούν (ποδόσφαιρο ανδρών)
thumb|130px|Σήμα μεταξύ 1989–2010
Η εθνική ομάδα ποδοσφαίρου του Καμερούν εκπροσωπεί το Καμερούν στις διεθνείς ποδοσφαιρικές διοργανώσεις. Ελέγχεται από την Ομοσπονδία Ποδοσφαίρου του Καμερούν (FECAFOOT).
Έχει προκριθεί επτά φορές στην τελική φάση του Παγκοσμίου Κυπέλλου, περισσότερες από όποιαδήποτε άλλη αφρικανική ομάδα (1982, 1990, 1994, 1998, 2002, 2010 και 2014). Ωστόσο, σε καμία περίπτωση δεν προχώρησε μετά τη φάση των ομίλων εκτός από το Παγκόσμιο Κύπελλο Ποδοσφαίρου 1990, όπου έφτασε μέχρι τα προημιτελικά (όντας η πρώτη αφρικανική ομάδα που κατάφερε κάτι τέτοιο), αλλά αποκλείστηκε από την Εθνική Αγγλίας στην παράταση. Έχει επίσης κερδίσει 5 Κύπελλα Αφρικής (1963, 1965, 1978, 1982, 2017).
Μαρίνος Β΄ της Γκαέτα
Ο Μαρίνος ήταν βυζαντινός ύπατος, πρόξενος, και Κυβερνήτης της Γκαέτα, Γαέτα για τους Βυζαντινούς, την περίοδο 978 - 984 και δούκας του Φοντί την περίοδο 954-978, μέλος της οικογένειας Γκαετάνι.
Ήταν γιος του Ντοκιμπίλη Α΄ και της Ουρανίας της Νάπολης, από τον πατέρα του διορίσθηκε πρώτος δούκας του Φοντί κι έλεγχε σχεδόν το ήμισυ του Δουκάτου. Στο Φοντί ο Μαρίνος έχτισε την κατοικία του και ανακαίνισε τα δημόσια κτίρια. Το 978 έγινε δούκας της Γκαέτα στην θέση του αδελφού του Γρηγορίου που πέθανε, παρακάμπτωντας τους γιους του στην διαδοχή. Μετά το θάνατό του το 984, τον διαδέχθηκε ο γιος του Ιωάννης Γ΄, νωρίτερα το 978 είχε διορίσει τον γιο του Μαρίνο δούκα του Φοντί.
Με την σύζυγο του Μαρία είχαν επτά παιδιά :
Παραπομπές
Κατηγορία:Δούκες της Γκαέτα Κατηγορία:Βυζαντινοί κυβερνήτες της Γκαέτα Κατηγορία:Βυζαντινοί του 10ου αιώνα Κατηγορία:Οίκος Γκαετάνι Κατηγορία:Βυζαντινοί Ύπατοι Κατηγορία:Βυζαντινοί δούκες Κατηγορία:Κόμητες του Φοντί Κατηγορία:Βυζαντινοί πρόξενοι (τίτλος)
Μαατία Τοάφα
Ο Μαατία Τοάφα είναι πολιτικός από το Τουβαλού, που διετέλεσε πρωθυπουργός του Τουβαλού, από το 2004 ως το 2006 και από τις 29 Σεπτεμβρίου του 2010 ως τις 24 Δεκεμβρίου του ίδιου χρόνου. Ήταν επίσης Υπουργός Εξωτερικών του μικρού νησιωτικού κράτους από το 2004 μέχρι και το 2006.
Γεννήθηκε το 1954. Ως το 2004 ήταν αντιπρόεδρος της κυβέρνησης και έγινε προσωρινά Πρωθυπουργός μετά την παραίτηση του Σαουφάτου Σοποάνγκα, στις 27 Αυγούστου 2004 μετά από πρόταση μομφής κατά της κυβέρνησής του. Ο Τοάφα εγκρίθηκε στην πρωθυπουργία στις 11 Οκτωβρίου 2004 οπότε και ο Σοποάνγκα επανεξελέγη στο Κοινοβούλιο. Στις εκλογές της 3 Αυγούστου 2006, όλα τα μέλη του υπουργικού συμβουλίου ηττήθηκαν και μόνο ο ίδιος ο Τοάφα κατάφερε να επανεκλεγεί. Τον διαδέχθηκε στην πρωθυπουργία στις 14 Αυγούστου 2006 ο Απισάι Ιελέμια. Μετά τις εθνικές εκλογές του 2010 επανεξελέγη πρωθυπουργός και κυβέρνησε ως το Δεκέμβριο του 2010.
Παραπομπές
Τοαφα
Πανελλήνιο πρωτάθλημα κλειστού στίβου ανδρών 2015
Λεπτομέρειες
Στο πρωτάθλημα μετείχαν δεκάδες αθλητές από όλη την Ελλάδα και εκτός συναγωνισμού Κύπριοι αθλητές. Βαθμολογήθηκαν συνολικά 53 σωματεία.
Νικητές
Πηγή:
Ομαδική βαθμολογία
Πηγή:
Παραπομπές
Κλειστου στιβου ανδρων Κατηγορία:Στίβος το 2015 Κατηγορία:Διοργανώσεις στίβου στον Πειραιά
Χένρι Πούνα
Ο Χένρι Πούνα (Henry Tuakeu Puna γεννήθηκε στις 29 Ιουλίου 1949) ήταν πρωθυπουργός των Νήσων Κουκ από τις 30 Νοεμβρίου 2010 ως την 1η Οκτωβρίου 2020. Είναι επικεφαλής του Κόμματος των Νήσων Κουκ (CIP). Στις 4 Φεβρουαρίου 2021 εξελέγη ως γενικός γραμματέας του Φόρουμ των Νήσων του Ειρηνικού Ωκεανού στη θέση του Μεγκ Τέιλορ. Η εκλογή του όμως πυροδότησε αντιδράσεις από τα κράτη μέλη της περιοχής Μικρονησίας, τέσσερα από τα οποία αποχώρησαν από το φόρουμ (Κιριμπάτι, Ομόσπονδες Πολιτείες Μικρονησίας, Ναουρού και Παλάου).
Πρώτα χρόνια
Μεγάλωσε στο Αϊτουτάκι, γιος πρώην βουλευτή. Τα αδέρφια του έχουν επίσης υπηρετήσει στο παρελθόν υπουργοί. Εκεί πήγε σχολείο, όπως και στη Ραροτόνγκα. Εν συνεχεία σπούδασε Νομικά στο Πανεπιστήμιο του Όκλαντ στη Νέα Ζηλανδία και στο Πανεπιστήμιο της Τασμανίας στην Αυστραλία. Εργάστηκε ως δικηγόρος προτού κατέλθει στον πολιτικό στίβο.
Πολιτική καριέρα
Ο Πούνα έλαβε μέρος για πρώτη φορά στις εκλογές του 2004, με αντίπαλο τον πρωθυπουργό Ρόμπερτ Γούντον για την έδρα στο Μανιχίκι. Έχασε την έδρα οριακά, ωστόσο αμφισβήτησε το αποτέλεσμα και προέβη σε ένσταση. Η ένστασή του εγκρίθηκε και αποφασίστηκε να καταμετρηθούν ξανά τα ψηφοδέλτια. Η νέα καταμέτρηση έφερε ισοψηφία με αποτέλεσμα να διεξαχθούν επαναληπτικές εκλογές το 2005 για την έδρα στο Μανιχίκι, στις οποίες κέρδισε ο Πούνα.
Τον Σεπτέμβριο του 2006, έπειτα από την αποχώρηση του βετεράνου ηγέτη Τζέφρι Χένρι, ο Πούνα εξελέγη αρχηγός του Κόμματος των Νήσων Κουκ. Συνακόλουθα απώλεσε την έδρα του στο Μανιχίκι στις εκλογές του 2006, καθώς ηττήθηκε από τον Άπιι Πίχο, ωστόσο συνέχισε να είναι πρόεδρος του κόμματός του. Επειδή δεν ήταν μέλος του Κοινοβουλίου, ο Πούνα δεν ήταν αρχηγός της αντιπολίτευσης: το αξίωμα αυτό κατείχε ο Τομ Μάρστερς. Την περίοδο εκείνη εργάστηκε ως δικηγόρος και καλλιεργητής στρειδιών.
Ο Πούνα επανεξελέγη ομόφωνα αρχηγός του κόμματός του τον Σεπτέμβριο του 2009.
Πρωθυπουργός
Ο Πούνα εξελέγη βουλευτής στην έδρα του Μανιχίκι το 2010. Στις γενικές εκλογές εκείνης της χρονιάς το κόμμα του έλαβε 16 επί συνόλου 24 εδρών. Στις 30 Νοεμβρίου 2010 ο αρχηγός του CIP ορκίστηκε στην πρωθυπουργία.
Εκλογές 2014
Στις πρόωρες εκλογές του 2014 το κόμμα του (Κόμμα των Νήσων Κουκ) έχασε την πλειοψηφία στο κοινοβούλιο, καθώς κέρδισε 10 έδρες έναντι 11 για το Δημοκρατικό Κόμμα.
Σε μία μη αναγνωρισμένη από την κυβέρνηση συνεδρίαση του κοινοβουλίου, στις 20 Ιουνίου 2016 υπερψηφίστηκε πρόταση δυσπιστίας εναντίον του Πούνα και ορίστηκε αντικαταστάτης του η Ρόουζ Μπράουν. Ωστόσο, ο απεσταλμένος της Βασίλισσας Τομ Μάρστερς στις 21 Ιουνίου τάχθηκε στο πλευρό της κυβέρνησης και ακύρωσε τη συνεδρίαση.
Εκλογές 2018
Ο Πούνα δεν κατάφερε να κερδίσει νίκη στις γενικές εκλογές του 2018. Όμως, με το κόμμα του να καταλαμβάνει 10 έδρες σχημάτισε συνασπισμό με τους ανεξάρτητους βουλευτές Ρόουζ Τόκι-Μπράουν και τον Ρόμπερτ Ταπαϊτάου, καθώς και με τον Τζορτζ Μάγκι από το κίνημα Μοναδικές Νήσοι Κουκ, προκειμένου να παραμείνει στην εξουσία. Οι Τόκι-Μπράουν, Ταπαϊτάου και Μάγκι διορίστηκαν στην κυβέρνηση για να αντικαταστήσουν τους υπουργούς που είχαν χάσει την έδρα τους. Τον Ιούνιο του 2020 ο Πούνα ανακοίνωσε την πρόθεσή του να παραιτηθεί τον Σεπτέμβριο, προκειμένου να είναι υποψήφιος για το αξίωμα του Γενικού Γραμματέα του Φόρουμ του Ειρηνικού Ωκεανού. Τον διαδέχθηκε στην πρωθυπουργία ο Μαρκ Μπράουν.
Παραπομπές
Κατηγορία:Πρωθυπουργοί των Νήσων Κουκ
Τυπικό σύστημα
Στην λογική, ένα τυπικό σύστημα (formal system), ή λογικό σύστημα (logic system), ή απλά λογική αποτελείται από μια τυπική γλώσσα σε συδυασμό με ένα συμπερασματικό σύστημα, που αποτελείται από ένα σύνολο από συμπερασματικούς κανόνες και/ή αξιώματα. Ένα τυπικό σύστημα χρησιμοποιείται για να παράγει μια έκφραση από μια ή περισσότερες άλλες εκφράσεις που διατυπώνονται ως υποθέσεις. Οι εκφράσεις αυτές λέγονται αξιώματα, στην περίπτωση που υποτίθεται ότι είναι αληθείς, ή θεωρήματα, στην περίπτωση που παράγονται. Ένα τυπικό σύστημα μπορεί να διατυπωθεί και να μελετηθεί για τις εγγενείς του ιδιότητες, ή μπορεί να έχει στόχο την περιγραφή εξωτερικών φαινομένων (μοντέλο).
Γενικά
Κάθε τυπικό σύστημα περιλαμβάνει μια τυπική γλώσσα που συντίθεται από πρωτογενή σύμβολα. Τα σύμβολα αυτά συμπεριφέρονται και συντάσσονται βάσει συγκεκριμένων κανόνων και αναπτύσσονται συναγωγικά από ένα σύνολο αξιωμάτων. Έτσι, το σύστημα απαρτίζεται από οποιοδήποτε αριθμό τύπων που συντίθενται με πεπερασμένους συνδυασμούς πρωτογενών συμβόλων, συνδυασμοί που διαμορφώνονται από τα αξιώματα με βάση τους ορισμένους κανόνες.
Τα τυπικά συστήματα στα μαθηματικά αποτελούνται από τα παρακάτω στοιχεία:
Ρωμαϊκή Κύπρος
Η Ρωμαϊκή Κύπρος ήταν μία μικρή συγκλητική επαρχία εντός της Ρωμαϊκής Αυτοκρατορίας. Ενώ ήταν μία μικρή επαρχία, διέθετε πολλά γνωστά θρησκευτικά ιερά και κατείχε εξέχουσα θέση στο εμπόριο της Ανατολικής Μεσογείου, ιδιαίτερα στην παραγωγή και το εμπόριο κυπριακού χαλκού. Το νησί της Κύπρου βρισκόταν σε μία στρατηγικής σημασίας θέση κατά μήκος των εμπορικών οδών της Ανατολικής Μεσογείου, και ελεγχόταν από διάφορες αυτοκρατορικές δυνάμεις κατά την 1η χιλιετία π.Χ. συμπεριλαμβανομένων: των Ασσυρίων, των Αιγυπτίων, των Περσών, των Μακεδόνων και τελικά των Ρωμαίων. Η Κύπρος προσαρτήθηκε από τους Ρωμαίους το 58 π.Χ., αλλά οι αναταράξεις και ο εμφύλιος πόλεμος στη ρωμαϊκή πολιτική δεν καθιέρωσαν σταθερή κυριαρχία στην Κύπρο μέχρι το 31 π.Χ. όταν οι ρωμαϊκοί πολιτικοί αγώνες τελείωσαν με τη μάχη του Ακτίου και μετά από περίπου μία δεκαετία, η Κύπρος έλαβε το καθεστώς συγκλητική επαρχία το 22 π.Χ. Από τότε μέχρι τον 7ο αι. μ.Χ., η Κύπρος ελεγχόταν από τους Ρωμαίους. Η Κύπρος έγινε επίσημα μέρος της Ρωμαϊκής (Βυζαντινής) Αυτοκρατορίας το 293 μ.Χ.
Κατά τη ρωμαϊκή κυριαρχία, η Κύπρος χωρίστηκε σε τέσσερις κύριες περιοχές, τη Σαλαμίνα, την Πάφο, την Αμαθούντα και τη Λάπηθο. Η Πάφος ήταν η πρωτεύουσα του νησιού σε όλη τη ρωμαϊκή περίοδο, έως ότου η Σαλαμίνα επανιδρύθηκε ως Κωνσταντία το 346 μ.Χ. Ο γεωγράφος Κλ. Πτολεμαίος κατέγραψε τις ακόλουθες ρωμαϊκές πόλεις: Πάφο, Σαλαμίνα, Αμαθούντα, Λάπηθο, Κίτιο, Κούριο, Αρσινόη, Κερύνεια, Χύτρι, Καρπασία, Σόλους και Ταμασσό, καθώς και μερικές μικρότερες πόλεις, διάσπαρτες σε όλο το νησί. μικρογραφία| Τοπογραφικός χάρτης της Κύπρου με τις ρωμαϊκές πόλεις.
Ρωμαϊκή κατάκτηση της Κύπρου
Η Κύπρος ήταν μέρος του Πτολεμαϊκού βασιλείου, πριν γίνει ρωμαϊκή επαρχία. Ο Πτολεμαίος Ι΄ Αλέξανδρος Α' κληροδότησε το βασίλειό του, το οποίο εκείνη την εποχή περιλάμβανε την Αίγυπτο και την Κύπρο, στη Ρωμαϊκή Δημοκρατία με το τέλος του το 88 π.Χ. Ωστόσο, η Ρωμαϊκή Σύγκλητος ήταν απρόθυμη να δεχτεί το βασίλειο, καθώς φοβόταν ότι όποιος σταλεί να κατακτήσει το Πτολεμαϊκό βασίλειο, θα μπορούσε να γίνει πολύ ισχυρός, και να απειλήσει τις δημοκρατικές αρχές της Δημοκρατίας. Από το 88 έως το 58 π.Χ., η Κύπρος διοικούνταν από τον βασιλιά Πτολεμαίο, γιο τού βασιλιά της Αιγύπτου, Πτολεμαίου Θ΄ Λαθύρου, ο οποίος είχε διαδεχτεί τον Πτολεμαίο. Όταν ο Πτολεμαίος αρνήθηκε να πληρώσει τα λύτρα, όταν ο Πόπλιος Κλαύδιος Πούλχε ρ απηγάγη από πειρατές της Κιλικίας, ο Π. Κ. Πούλχερ κατηγόρησε τον βασιλιά για συνεννόηση με τους πειρατές. Η κατηγορία αυτή έδωσε πρόσχημα για την προσάρτηση της Κύπρου από τη Ρωμαϊκή Δημοκρατία. Η Lex Clodia de Cyprus πέρασε από τη Συνέλευση του Λαού (Concilium Plebis) το 58 π.Χ. και ο Μ. Π. Κάτων στάλθηκε να κατακτήσει την Κύπρο και να υπηρετήσει ως νέος ανθύπατος. Ο Κάτων έστειλε απεσταλμένους, για να προσφέρουν στον Πτολεμαίο τη χαρακτηριστική θέση του αρχιερέα στο Ιερό της Αφροδίτης στην Πάφο, αλλά ο Πτολεμαίος αρνήθηκε, και αντ' αυτού αυτοκτόνησε.
Το 51 π.Χ. δόθηκε στον Μ. Τ. Κικέρωνα η ανθυπατεία στην Κύπρο, και αυτός ήταν πιο συμπαθής προς τον κυπριακό λαό. Ωστόσο, μέχρι το τέλος της ανθυπατείας του, η Ρώμη βυθίστηκε στον Εμφύλιο Πόλεμο του Καίσαρα. Το 47 π.Χ., αφού βοήθησε την Κλεοπάτρα Ζ΄ της Αιγύπτου σε έναν εμφύλιο πόλεμο εναντίον του αδελφού της Πτολεμαίου ΙΓ΄, ο Ιούλιος Καίσαρας συμφώνησε να επιστρέψει τον έλεγχο της Κύπρου στο Πτολεμαϊκό βασίλειο. Ο Καίσαρας διόρισε τα μικρότερα αδέλφια της Κλεοπάτρας, Αρσινόη Δ' και Πτολεμαίο ΙΔ' ως κοινούς ηγεμόνες της Κύπρου.
Ο Μάρκος Αντώνιος και ο Οκταβιανός (μετέπειτα Αύγουστος) αγωνίζονταν για την εξουσία μετά το τέλος τού Ιουλίου Καίσαρα, και το 40 π.Χ. ο Μάρκος Αντώνιος επιβεβαίωσε ότι η Κλεοπάτρα ήταν ηγεμόνας της Κύπρου στις Δωρεές της Αλεξάνδρειας. Η Μάχη του Ακτίου το 31 π.Χ. σηματοδότησε το τέλος τού τελευταίου πολέμου της Ρωμαϊκής Δημοκρατίας, με αποτέλεσμα ο Οκταβιανός να αποκτήσει τον έλεγχο όλης της Αιγύπτου και της Κύπρου. Η Κύπρος αφέθηκε υπό τον έλεγχο της πρεσβείας τού Οκταβιανού μέχρι να αντιμετωπιστεί περαιτέρω. Το 22 π.Χ. η Κύπρος χωρίστηκε από την Κιλικία, και έγινε συγκλητική επαρχία χωρίς μόνιμο στρατό.
Γενική εικόνα
Η Κύπρος χωρίστηκε σε τέσσερις περιοχές με δεκατρείς γνωστές πόλεις με πρωτεύουσα τη Νέα Πάφο. Στην Κύπρο επετράπη μία μεγάλη αυτονομία, παραμένοντας κυρίως ελληνική στον πολιτισμό, υιοθετώντας και προσαρμόζοντας τα ρωμαϊκά έθιμα. Δεν εγκαταστάθηκαν ρωμαϊκές αποικίες στο νησί. Κατά τη διάρκεια αυτής της χρονικής περιόδου, υπάρχουν πολύ λίγες πρωτογενείς λογοτεχνικές πηγές, που αναφέρουν την Κύπρο, πόσο μάλλον να παρέχουν μία λεπτομερή ιστορία. Ωστόσο, επιγραφικά και αρχαιολογικά στοιχεία δείχνουν ακμάζουσα οικονομική, πολιτιστική και αστική ζωή στην Κύπρο, σε όλη τη ρωμαϊκή περίοδο.
Το 45 μ.Χ. ο Άγιος Παύλος και ο Άγιος Βαρνάβας επισκέφτηκαν την Κύπρο ως μέρος τού πρώτου ιεραποστολικού ταξιδιού τού Παύλου, για να προσηλυτίσουν τον λαό στον Χριστιανισμό. Ο Άγιος Βαρνάβας επέστρεψε για δεύτερη επίσκεψη το 49, αλλά η εξάπλωση του Χριστιανισμού ήταν αργή, ιδιαίτερα στις αγροτικές περιοχές. Μετά την καταστροφή της Ιερουσαλήμ το 70 από τον Βεσπασιανό, τον Ρωμαίο Αυτοκράτορα, και τον γιο του Τίτο, υπήρξε μεγάλη εισροή Εβραίων προσφύγων στην Κύπρο. Το 115-117 μια εκτεταμένη εβραϊκή εξέγερση (Πόλεμος Κίτου) είχε ως αποτέλεσμα δεκάδες χιλιάδες θανάτους στην Κύπρο και γύρω από την Ανατολική Αυτοκρατορία, και την εκδίωξη των Εβραίων από την Κύπρο. Το 269 έγινε μία σύντομη γοτθική εισβολή (μάχη της Ναϊσσού) σε όλη την ανατολική Αυτοκρατορία, συμπεριλαμβανομένης της Κύπρου. Το 293 η Κύπρος έγινε μέρος της Ανατολικής Αυτοκρατορίας, όταν η Ρωμαϊκή Αυτοκρατορία διαιρέθηκε υπό τις Διοκλητιανές μεταρρυθμίσεις.
Ρωμαϊκός στρατός στην Κύπρο
Υπήρχε πολύ μικρή σημαντική ρωμαϊκή στρατιωτική παρουσία στην Κύπρο, με εξαίρεση δύο αξιοσημείωτα περιστατικά: το ένα είναι όταν ένα τοπικό συμβούλιο εγκλωβίστηκε στο δικό του σπίτι του συμβουλίου από ένα σώμα ιππικού και το άλλο περιστατικό είναι η εβραϊκή σφαγή στη Σαλαμίνα, που χρειάστηκε εξωτερική στρατιωτική επέμβαση. Ο ανθύπατος είχε έναν υφιστάμενο απεσταλμένο (legatus), που δείχνει τουλάχιστον μία συμβολική στρατιωτική παρουσία, αλλά δεν υπάρχει σχεδόν καμία ένδειξη, ότι υπήρχε κάτι μεγαλύτερο από τους πραιτωριανούς σωματοφύλακες στο νησί.
Κάθε επαρχία της Ρωμαϊκής Αυτοκρατορίας έπρεπε να στείλει άνδρες, για να συμπληρώσουν τις τάξεις του ρωμαϊκού στρατού ως στρατεύσιμοι, και η Κύπρος δεν αποτελούσε εξαίρεση. Οι Κύπριοι συνεισέφεραν περίπου 2.000 άνδρες στο βοηθητικό σώμα ξένων ανά πάσα στιγμή, αλλά δεν υπάρχουν αξιόλογες στρατιωτικές προσωπικότητες από την Κύπρο. Υπάρχουν δύο κοόρτες βοηθητικών στρατευμάτων, που είχαν αρκετά καλά αποτελέσματα, ώστε να τους δοθεί η τιμή της υπηκοότητας πριν συμπληρωθούν τα 25 χρόνια υπηρεσίας τους, αλλά εκτός από αυτές δεν υπάρχουν άλλες γνωστές εξέχουσες κυπριακές μονάδες.
Ρωμαϊκό διοικητικό σύστημα
Το ρωμαϊκό διοικητικό σύστημα ήταν επίσης αρκετά ελαφρύQ φαίνεται ότι μόνο δυσμενείς πολίτες στάλθηκαν να κυβερνήσουν το νησί. Η βασική δομή αποτελούνταν από έναν ανθύπατο στην κορυφή (που αντιπροσώπευε τη Ρωμαϊκή Σύγκλητο και τον Aυτοκράτορα) με δύο βοηθούς, με τη μορφή ενός απεσταλμένου (legatus) και ενός ταμία (quaestor). Ο ανθύπατος είχε πολλά καθήκοντα, μεταξύ των οποίων:
Οι Κύπριοι ήταν ουσιαστικά ειρηνικοί. Δεν γίνεται καμία αναφορά σε παρανόμους, που έπρεπε να αντιμετωπιστούν ή εγκλήματα αρκετά σοβαρά, ώστε να χρειαστούν αστυνομική επέμβαση, και δεν υπήρχε πραγματική αστυνομική δύναμη στο νησί, για να επιβλέπει ο ανθύπατος. Το πιο κοντινό πράγμα σε μία αστυνομική δύναμη, ήταν ένας ίππαρχος στους Σόλους επί της εξουσία τού Αδριανού, αλλά αυτό φαίνεται να ήταν μία προσωρινή κατάσταση.
Υπό τον ανθύπατο και τον λεγάτο ήταν τα τοπικά συμβούλια. Αυτά διοικούνταν από άρχοντες, που εκλέγονταν κάθε χρόνο από τα μέλη του συμβουλίου. Υπήρχαν πολλές άλλες θέσεις, που συνδέονταν με τα συμβούλια, αλλά είναι όλοι τοπικοί αξιωματούχοι, και δεν αποτελούν άμεσα μέρος της ρωμαϊκής διοικητικής δομής.
Ο ταμίας (quaestor) χειριζόταν την είσπραξη φόρων στο νησί: είχε ένα συμβούλιο δέκα Κυπρίων σε κάθε πόλη, για να τον βοηθά στα καθήκοντά του. Εκτός από αυτή τη δύναμη, υπήρχαν δημόσιοι, που θα διεκδικούσαν το δικαίωμα είσπραξης φόρων σε κάθε περιοχή.
Η θητεία του ανθυπάτου και του λεγάτου εναλλάσσονταν με εκείνη του κοιαίστορα, δηλαδή ο ανθύπατος και ο λεγάτος επέβλεπαν τους τελευταίους έξι μήνες της θητείας του παλαιού κοιαίστορα, και τους πρώτους έξι μήνες της θητείας του νέου.
Νέα Πάφος
μικρογραφία| Πάφος: Αγορά μικρογραφία| "Ωδείον" Επάνω Πάφου μικρογραφία| Οικίες Διονύσου: Ψηφιδωτό, Πάφος.
Λίβερπουλ (αποσαφήνιση)
Το όνομα Λίβερπουλ (Liverpool) μπορεί να αναφέρεται στα παρακάτω:
Ρωμαϊκή Κύπρος
Βιβλιογραφικές αναφορές
Κατηγορία:Επαρχίες της Ρωμαϊκής Αυτοκρατορίας
Καθολικό Αχαΐας
Το Καθολικό είναι μικρό χωριό της Αχαΐας, πρώην ανεξάρτητη κοινότητα και από το 1999 δημοτικό διαμέρισμα του πρώην Δήμου Διακοπτού. Είναι ορεινό χωριό στις παρυφές του Χελμού και επί της επαρχιακής οδού από Διακοπτό προς Καλάβρυτα. Βρίσκεται μέσα σε καταπράσινο τοπίο ανάμεσα σε δάση από πεύκα και έλατα. Στην απογραφή του 2011 ο οικισμός βρέθηκε να έχει πληθυσμό μόλις 29 κατοίκους.
Λοιπά στοιχεία
Στην ευρύτερη περιοχή πιστεύεται πως βρισκόταν η αρχαία Βούρα.
Το Καθολικό μέχρι τις αρχές του 18ου αιώνα υπήρξε έδρα της "πάλαι ποτέ διαλαμψάσης" Επισκοπής Κερνίτσης. Στη συνέχεια και συγκεκριμένα το 1711 όταν στο θρόνο της επισκοπής εκλέχτηκε ο Ηλίας Μηνιάτης, η Κερνίτσα ενώθηκε εκκλησιαστικά με τα Καλάβρυτα και η επισκοπή Κερνίστης μετονομάστηκε σε επισκοπή Κερνίτσης και Καλαβρύτων. Από τότε η έδρα της επισκοπής μεταφέρθηκε στα Καλάβρυτα. Αυτής της επισκοπής ιστορική διαδοχή αποτελεί η Μητρόπολις Καλαβρύτων και Αιγιαλείας.
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Διακοπτού Κατηγορία:Δήμος Αιγιαλείας
Νικόλαος της Γιουγκοσλαβίας (1928-1954)
Ο Νικόλαος, σερβικά Ницхолас (29 Ιουνίου 1928 - 12 Απριλίου 1954) από τον Οίκο των Καραγεώργεβιτς ήταν πρίγκιπας της Γιουγκοσλαβίας.
Βιογραφία
Γεννήθηκε στο Λονδίνο και μορφώθηκε στο Πανεπιστήμιο της Οξφόρδης. Συνήθως συνόδευε στις κοινωνικές της εκδηλώσεις τη Μαργαρίτα πριγκίπισσα του Ηνωμένου Βασιλείου, αδελφής της Ελισάβετ Β΄ του Ηνωμένου Βασιλείου. Ο Τύπος υπέθετε ότι έχουν συμπάθεια και πρόκειται να κάνουν σχέση. Αδελφή της μητέρας του ήταν η Μαρίνα σύζυγος του Γεωργίου δούκα του Κεντ (γιου του Γεωργίου Ε΄). Στις 12 Απριλίου 1954 οδηγούσε προς την οικία της θείας του Μαρίνας, στο Μπάκινγκχαμσαϊρ, όταν 5 μίλια πριν, στο Ντάτσετ έπαθε τροχαίο δυστύχημα. Ήταν 26 ετών· η εξόδιος ακολουθία του Νικολάου έγινε στη Σερβική Ορθόδοξη Εκκλησία του Λονδίνου και τάφηκε στη Λοζάνη της Ελβετίας. Το 2012 η σορός του μεταφέρθηκε στη Σερβία και τοποθετήθηκε μαζί με τους γονείς του, στο μαυσωλείο των Καραγεώργεβιτς, στο Όπλενατς κοντά στην Τόπολα.
Το 1955 απεβίωσε η θεία του Ελισάβετ πριγκίπισσα της Ελλάδας και το 1968 η αδελφή της Μαρίνα. Ο πατέρας του Παύλος απεβίωσε το 1976 και το 1997 η μητέρα ου Όλγα.
Αναφορές σε Πηγές
Κατηγορία:Οίκος των Καραγεώργεβιτς Κατηγορία:Άγγλοι ελληνικής καταγωγής
Η γυναίκα του Διστόμου
Η Μαρία Παντίσκα πέθανε το 2009.
Πηγές
Κατηγορία:Θηριωδίες του Β' Παγκοσμίου Πολέμου στην Ελλάδα Κατηγορία:Ιστορία της Βοιωτίας Κατηγορία:Life (περιοδικό) Κατηγορία:Φωτογραφία στην Ελλάδα
Βουλευτικές εκλογές του Χονγκ Κονγκ 2016
Βουλευτικές εκλογές διεξήχθησαν στο Χονγκ Κονγκ στις 4 Σεπτεμβρίου του 2016 για να αναδειχθούν τα 70 μέλη του Νομοθετικού Συμβουλίου. Από τα 70 μέλη, τα 35 εκλέγονται από άμεσες εκλογές, ενώ τα υπόλοιπα 35 από τις λεγόμενες «λειτουργικές περιφέρειες». Οι εκλογές ήταν οι πρώτες που διεξήχθησαν έπειτα από τις μεγάλες διαδηλώσεις υπέρ της δημοκρατίας του 2014, γνωστές και ως «Κίνημα της Ομπρέλας». Η συμμετοχή στις εκλογές ήταν 58%, η μεγαλύτερη που έχει καταγραφεί σε βουλευτικές εκλογές από την παράδοση του Χονγκ Κονγκ στην Κίνα το 1997.
Τα αποτελέσματα των εκλογών έδειξαν ότι το στρατόπεδο υπέρ του Πεκίνου διατήρησε την πλειοψηφία του στη βουλή, συγκεντρώνοντας 41 από τις συνολικά 70 έδρες, παρόλο που έχασε 2 έδρες σε σχέση με τις εκλογές του 2012. Από τις εκλογές οι παραδοσιακοί φιλοδημοκρατικοί υπέστησαν ήττα, αφού οι έδρες τους και τα ποσοστά τους μειώθηκαν. Από την άλλη, αναδύθηκε το τοπικιστικό κίνημα του Χονγκ Κονγκ, το οποίο βγήκε ενισχυμένο από το Κίνημα της Ομπρέλα, και έτσι τα κόμματα που το εκπροσωπούν πολλαπλασίασαν τις έδρες τους από 1 σε 6. Συνολικά, το στρατόπεδο υπέρ της δημοκρατίας αύξησε τις έδρες του από 27 σε 29. Έτσι, διατήρησε τον έλεγχο πάνω από το 1/3 των εδρών, ώστε να μπορεί να μπλοκάρει συνταγματικές αλλαγές οι οποίες απαιτούν αυξημένη πλειοψηφία 2/3.
Στις εκλογές πολλοί νεαροί φιλοδημοκρατικοί ακτιβιστές εκλέχτηκαν βουλευτές. Αξιοσημείωτο παράδειγμα είναι αυτό του Νάθαν Λο, ιδρυτής του Demosisto, ο οποίος είναι το νεαρότερο άτομο που εκλέγεται ποτέ βουλευτής στο Χονγκ Κονγκ (23 χρονών).
Εκλογικό σύστημα
Το ιδιόμορφο εκλογικό σύστημα του Χονγκ Κονγκ προβλέπει την ανάδειξη των βουλευτών κυρίως με δύο τρόπους. Οι μισοί βουλευτές (35) εκλέγονται από τις Γεωγραφικές [εκλογικές] περιφέρειες, ενώ οι άλλοι μισοί εκλέγονται από τις λεγόμενες Λειτουργικές [εκλογικές] περιφέρειες.
Οι 35 βουλευτές που εκλέγονται από τις 5 Γεωγραφικές περιφέρειες του Χονγκ Κονγκ εκλέγονται με αναλογική εκπροσώπηση από κλειστές κομματικές λίστες. Οι έδρες κατανέμονται με την μέθοδο των μεγαλύτερων υπολοίπων. Σε αυτές τις εκλογές δικαίωμα ψήφου έχουν όλοι οι πολίτες του Χονγκ Κονγκ, οι οποίοι είναι μόνιμοι κάτοικοι και είναι άνω των 18 ετών.
Στην συνέχεια όμως, τα πράγματα γίνονται πιο περίπλοκα. Οι υπόλοιποι 35 εκλέγονται από την αφηρημένη έννοια των Λειτουργικών εκλογικών περιφερειών. Οι λειτουργικές περιφέρειες δεν εκπροσωπούν μία συγκεκριμένη περιοχή, αλλά όλα εκείνα τα επαγγέλματα που είναι νευραλγικής σημασίας για την ανάπτυξη και ευημερία της πόλης (πχ υπάρχει η εκπαιδευτική περιφέρεια, στην οποία ψηφίζουν οι καθηγητές). Στις λειτουργικές περιφέρειες ωστόσο, δεν ψηφίζουν όλοι οι πολίτες του Χονγκ Κονγκ, παρά μόνο κάποιοι μικροί επαγγελματικοί κύκλοι της ελίτ της πόλης. Ενδεικτικά το 2016, τα άτομα που ψήφιζαν στις λειτουργικές περιφέρειες ήταν περίπου 250.000, πολύ λιγότεροι από τα 3,7 εκατομμύρια που ψήφιζαν την ίδια χρονιά στις γεωγραφικές περιφέρειες. Αυτό έχει ως αποτέλεσμα οι λειτουργικές περιφέρειες να εκλέγουν συνήθως περισσότερους φιλοκινεζικούς υποψηφίους παρά φιλοδημοκρατικούς. Οι λειτουργικές περιφέρειες είναι συνήθως μονοεδρικές, σε αντίθεση με τις γεωγραφικές περιφέρειες οι οποίες είναι πολυεδρικές. Στις μονοεδρικές λειτουργικές περιφέρειες ισχύει το απλό πλειοψηφικό σύστημα.
Σε μία προσπάθεια εκδημοκρατισμού του θεσμού των λειτουργικών περιφερειών, η κυβέρνηση του Χονγκ Κονγκ κατέληξε σε συμφωνία με την αντιπολίτευση το 2010, σύμφωνα με την οποία δημιουργήθηκε μία καινούρια λειτουργική περιφέρεια ονόματι «Β' περιφερειακών συμβουλίων», με 5 έδρες, στη οποία ψηφίζουν όλοι οι πολίτες του Χονγκ Κονγκ που δεν ανήκουν σε κάποια άλλη λειτουργική περιφέρεια. Αυτό σημαίνει η συντριπτική πλειοψηφία των πολιτών του Χονγκ Κονγκ ψηφίζει σε αυτή την περιφέρεια, κάνοντας τις 5 αυτές έδρες να εκλέγονται ντε φάκτο από καθολική ψηφοφορία, όπως και στις γεωγραφικές περιφέρειες. Λόγω της ιδιαιτερότητά τους, αυτές οι 5 έδρες, ονομάζονται και «σούπερ έδρες».
Συμπερασματικά, κάθε πολίτης που ψήφισε στις βουλευτικές εκλογές του 2016 είχε δύο ψήφους: μία ψήφο για την γεωγραφική περιφέρεια στην οποία άνηκε και μία ψήφο για την λειτουργική περιφέρεια στην οποία άνηκε. Απλώς οι 30 έδρες λειτουργικών περιφερειών καθορίζονται από 250 χιλιάδες ανθρώπους, ενώ οι 5 «σούπερ έδρες» από 3,4 εκατομμύρια ανθρώπους.
Υπόβαθρο
Οι εκλογές είναι οι πρώτες που γίνονται έπειτα από το Κίνημα της Ομπρέλας του 2014. Τότε, δεκάδες χιλιάδες μαθητές, φοιτητές, αλλά και απλοί κάτοικοι συμμετείχαν σε καταλήψεις νευραλγικών σημείων της πόλης για εβδομάδες, σε μία προσπάθεια να πιέσουν το Πεκίνο να επιτρέψει την εφαρμογή καθολικής ψηφοφορίας για τις εκλογές του Κυβερνήτη και του Νομοθετικού Συμβουλίου. Το κίνημα ήρθε ως απάντηση στην πρόταση της κυβέρνησης της Κίνας να εφαρμοστεί μεν καθολική ψηφοφορία στις εκλογές του κυβερνήτη το 2017, αλλά με την προϋπόθεση ότι οι υποψήφιοι θα εγκρίνονταν πρώτα από μία κλειστή Εκλογική Επιτροπή, στην οποία θα ελεγχόταν από το φιλοκινεζικό στρατόπεδο. Η αντιπολίτευση, όπως και πολλοί πολίτες του Χονγκ Κονγκ, θεώρησαν ότι η προτεινόμενη διαδικασία έδινε την δυνατότητα στο Πεκίνο να καθορίζει αυτό τον επόμενο κυβερνήτη, και κατ' επέκταση να ελέγχει την πολιτική του Χονγκ Κονγκ.
Δημοσκοπήσεις
κέντρο|μικρογραφία|800x800εσ|
Αποτελέσματα
Αν εστιάσουμε στις επιδόσεις του κάθε κόμματος, τότε βλέπουμε ότι πρώτο κόμμα αναδείχθηκε ο Δημοκρατικός Συνασπισμός για την Καλυτέρευση και την Πρόοδο, συγκεντρώνοντας 16,5% των ψήφων. Συγκέντρωσε 12 έδρες (7 από Γεωγραφικές και 3+2 από τις Λειτουργικές περιφέρειες) -τις περισσότερες από κάθε άλλο κόμμα. Δεύτερο κόμμα από θέμα ψήφων στις Γεωγραφικές περιφέρειες, αναδείχθηκε το Κόμμα Πολιτών, με ποσοστό λίγο πάνω από 9,5% και 6 έδρες (5 από Γεωγραφικές περιφέρειες και 1 από Λειτουργικές). Παρόλα αυτά, το κόμμα βρέθηκε τέταρτο σε θέμα εδρών, αφού το ξεπέρασαν το Δημοκρατικό Κόμμα και η Συμμαχία Επιχειρηματιών και Επαγγελματιών. Το μεν Δημοκρατικό κόμμα συγκέντρωσε 7 έδρες (5 από Γεωγραφικές περιφέρειες και 2 από την Β' περιφερειακών Συμβουλίων), ενώ η δε Συμμαχία Επιχειρηματιών και Επαγγελματιών συγκέντρωσε και αυτή 7 έδρες (1 από Γεωγραφικές και 6 από παραδοσιακές Λειτουργικές περιφέρειες).
Ακολουθεί συγκεντρωτικός πίνακας των αποτελεσμάτων ανά συμμαχία και ανά κόμμα, σε Γεωγραφικές και Λειτουργικές Περιφέρειες.
Γεωγραφικές Περιφέρειες
Το Χονγκ Κονγκ χωρίζεται σε 5 Γεωγραφικές περιφέρειες. Κάθε πίνακας που ακολουθεί περιέχει τα αναλυτικά αποτελέσματα σε κάθε μία Γεωγραφική περιφέρεια ξεχωριστά. Το υποδηλώνει ότι ο υποψήφιος ή το κόμμα ανήκει στην φιλοδημοκρατική παράταξη, το  ότι ανήκει στην φιλοκινεζική, ενώ το  ότι ανήκει στους Τοπικιστές. μικρογραφία|Η Γεωγραφική περιφέρεια του [[Νησί του Χονγκ Κονγκ|Νησιού του Χονγκ Κονγκ (φαίνεται με πράσινο χρώμα) και η θέση της σε σχέση με το υπόλοιπο Χονγκ Κονγκ.]] μικρογραφία|Η Γεωγραφική περιφέρεια της Δυτικής Καουλούν (φαίνεται με πράσινο χρώμα), σε σχέση με το υπόλοιπο Χονγκ Κονγκ μικρογραφία|Η Γεωγραφική περιφέρεια της Ανατολικής Καουλούν μικρογραφία|Η Γεωγραφική περιφέρεια των Δυτικών Νέων Περιοχών (διακρίνεται με πράσινο) σε σχέση με το υπόλοιπο Χονγκ Κονγκ
Λειτουργικές Περιφέρειες
Οι Λειτουργικές περιφέρειες χωρίζονται σε δύο κατηγορίες: τις παραδοσιακές και την Λειτουργική περιφέρεια Β' Περιφερειακών Συμβουλίων (βλ εκλογικό σύστημα). Στις παραδοσιακές λειτουργικές περιφέρειες οι φιλοκινεζικοί επικράτησαν καταλαμβάνοντας τις 22 από τις 30 έδρες. Μάλιστα 12 βουλευτές, όλοι τους φιλοκινεζικοί, από λειτουργικές περιφέρειες εκλέχτηκαν απευθείας, χωρίς ανταγωνισμό, καθώς δεν υπήρχαν άλλοι υποψήφιοι για να διεκδικήσουν την έδρα. Οι φιλοδημοκρατικοί απέσπασαν 7 έδρες, κερδίζοντας την Περιφέρεια Αρχιτεκτονικής, Τοπογραφίας και Σχεδιασμού, κάτι που θεωρήθηκε μεγάλη επιτυχία για την φιλοδημοκρατική παράταξη. Ο Πιέρ Τσαν, που κέρδισε την Ιατρική περιφέρεια θεωρείται κάποιες φορές ως μέλος της φιλοδημοκρατικής παράταξης, ενώ συνήθως καταγράφεται ως ανεξάρτητος και αδεύσμευτος.
Ακολουθεί πίνακας με τα αποτελέσματα των παραδοσιακών λειτουργικών περιφερειών. Το κόκκινο χρώμα υποδηλώνει ότι ο νικητής ανήκει στο στρατόπεδο υπέρ του Πεκίνου, το πράσινο ότι ανήκει στο στρατόπεδο υπέρ της δημοκρατίας και το γκρι, ότι ο νικητής είναι αδέσμευτος (δεν υποστηρίζει κανένα από τα δύο στρατόπεδα). Στις «σούπερ έδρες» η φιλοδημοκρατική παράταξη τα πήγε καλύτερα, κερδίζοντας 3 από τις 5 συνολικά έδρες αυτής της ειδικής λειτουργικής περιφέρειας.
Ακολουθεί πίνακας των αναλυτικών αποτελεσμάτων. Κάθε κόμμα μπορούσε να συμμετέχει με περισσότερες από μία λίστα. Το πράσινο φόντο υποδηλώνει ότι ο νικητής ή/και το κόμμα ανήκει στην φιλοδημοκρατική παράταξη, ενώ το κόκκινο φόντο ότι ανήκει στην φιλοκινεζική.
Επεισοδιακή ορκωμοσία και αποκλεισμοί φιλοδημοκρατικών βουλευτών
Μετά την ανακοίνωση των αποτελεσμάτων τα μέλη του νέου Νομοθετικού Συμβουλίου ορκίστηκαν στις 12 Οκτωβρίου. Κατά την διάρκεια της ορκωμοσίας πολλοί αντιπολιτευόμενοι βουλευτές (φιλοδημοκρατικοί και τοπικιστές) παρέφρασαν σημεία του όρκου τους ή πρόσθεσαν δικές τους φράσεις ως ένδειξη διαμαρτυρίας για το πολιτικό καθεστώς.
Το χαρακτηριστικότερο παράδειγμα ήταν οι όρκοι των δύο βουλευτών του τοπικιστικού κόμματος Youngspiration, του Σίξτους Λενγκ και της Γιάου Γουάι-τσινγκ. Κρατώντας από ένα πανό που έγραφε «Το Χονγκ Κονγκ δεν είναι Κίνα», χρησιμοποίησαν υποτιμητικές εκφράσεις όταν αναφέρονταν στον όρκο τους στην Λαϊκή Δημοκρατία της Κίνας. Πχ άλλαζαν τις λέξεις «People's Republic of China» (δηλ. Λαϊκή Δημοκρατία της Κίνας) σε «People's Re-fucking of China» (fuck στα αγγλικά σημαίνει γαμώ). Ακόμα, πρόφεραν την Κίνα ως «Chee-na» (Σί-να) αντί για «China», μία προφορά που θεωρείται πολύ υποτιμητική, καθώς έτσι αποκαλούσαν τους Κινέζους οι Ιάπωνες κατά την διάρκεια των Σινο-ιαπωνικών πολέμων.
Η συμπεριφορά αυτή εξόργισε τους φιλοκινεζικούς βουλευτές, με αποτέλεσμα ο πρόεδρος του Νομοθετικού Συμβουλίου, Άντριου Λένγκ, να μην κάνει δεκτούς τους όρκους τους. Στην συνέχεια κάλεσε τους δύο βουλευτές να ζητήσουν επανάληψη της ορκωμοσίας του την επόμενη εβδομάδα, 19 Οκτωβρίου. Ο Σίξτους Λένγκ και η Γιάου Γουάι-τσινγκ συμφώνησαν και ζήτησαν επανάληψη της ορκωμοσίας τους. Ωστόσο, η κυβέρνηση του Χονγκ Κονγκ αποφάσισε να κινηθεί νομικά εναντίον των δύο βουλευτών για αυτήν τους την συμπεριφορά. Παρόλο που στην αρχή διαφώνησε, τελικά ο πρόεδρος Άντριου Λενγκ δέχτηκε να περιμένει την ετυμηγορία του δικαστηρίου πριν ορκιστούν ξανά οι δύο βουλευτές. Στις 15 Νοεμβρίου του 2016, το δικαστήριο αποφάσισε ότι οι δύο βουλευτές με τους όρκους τους δεν σεβάστηκαν τον Βασικό Νόμο, και συνεπώς έπρεπε να χάσουν τις έδρες τους. Έτσι οι βουλευτές του Youngspiration αποκλείστηκαν από το Νομοθετικό Συμβούλιο.
Στην συνέχεια, η κυβέρνηση αμφισβήτησε την ποιότητα του όρκου και άλλων βουλευτών. Τέσσερις άλλοι φιλοδημοκρατικοί βουλευτές αποκλείστηκαν στις 14 Ιουλίου 2017 κατόπιν απόφασης δικαστηρίου. Κατά την διάρκεια της ορκωμοσίας, ο Έντουαντ Γίου πρόσθεσε στο τέλος του όρκου την φράση «και θα παλέψω για αληθινή καθολική ψηφοφορία», η Λάου Σίου-Λάι διάβασε τον όρκο της πολύ αργά, με αποτέλεσμα να χρειαστεί 10 λεπτά για να τον ολοκληρώσει, ο Λένγκ Κουόκ-χανγκ κρατούσε ανοιχτή μία κίτρινη ομπρέλα και ο Νάθαν Λω διάβασε πριν ξεκινήσει την φράση του Μαχάτμα Γκάντι «δεν μπορείς ποτέ να φυλακίσεις το μυαλό μου».
Παραπομπές
Κατηγορία:Εκλογές στο Χονγκ Κονγκ
Λι Φανγκ
Η Λι Φανγκ (λατινικό αλφάβητο : Li Fang), γεννημένη στις 1 Ιανουαρίου 1973 στο Χουνάν της Κίνας, είναι πρώην Κινέζα πρωταθλητρια της αντισφαίρισης.
Η Λι έγινε επαγγελματίας το 1990 και κέρδισε 2 τουρνουά της WTA Tour στο διπλό στην καριέρα της και αποσύρθηκε το 2001. έχει συμμετάσχει και στα τέσσερα τουρνουά γκραντ σλαμ με καλύτερη επίδοση στο απλό τους 2 του Αυστραλιανού όπεν το 1992 και στο διπλό έχει αποκλειστεί σε όλα τα τουρνουά στους 64.